Den Nord-Cimbriske Tilskuer, 1842-08-14
Den til at udarbeide den i Cancell. Circ. Skriv af 22de Marts forlangte Betænkning om Tingvidners Valg o. s. v. nedsatte Committee fremlagde sit Udkast til en saadan. Dette Udkast blev forelæst og med de fleste Stemmer antaget til Afsendelse. Provst Michelsen maatte dog dertil bemærke, at han kun kunde med underskrive Raadets Votum med den Reservation, at han maatte protestere mod den i Votummet foreslaaede Jndflydelse af Dommeren paa Valget af Tingvidner, som formeentligen aldeles stridende mod Forslagets Aand og Princip, som, saavidt han mindedes, ikke foreslaaet i noget af de vedlagte Spectal=Vota, men udtrykkelig urgeret, som farlig og forkastelig idet Mindste af eet. Da Provsten af Raadets øvrige Medlemmer, som formeente, at Forslaget til disse Mænds Valg maatte dog udgaae fra En til Amtsraadet, opfordredes til yderligere at sige sin Mening herom, henviste han til sit Sogneforstanderskabs Special-Votum, som gaaer ud paa, at Ansøgninger om denne Function indsendes directe til Amtsraadet, som vælger. Commiteebetænkningen blev derpaa af de øvrige Medlemmer antagen til Jndsendelse til Cancelliet. Dernæst henvendte Raadet sin Opmærksomhed til det i forrige Møde af Provst Michelsen fremlagte Forslag til et Amtssygehuses Oprettelse, hvilket Forslag med Amtmandens vedføiede bemærkninger og andre didhørende Documenter havde circuleret blandt Raadets Medlemmer i Mellemtiden. Og da Amtmanden er nær besvogret med Krigsraad Wittendorff, hos hvem den private Sygestue hidtil har været indrettet, og Patienterne, forsaavidt Rummet dertil har været tilstrækkeligt, have været indlagte, fandt han det at være sin Pligt at udtræde af Forsamlingen og at overlade til de øvrige Medlemmer af Raadet en fri Discussion, idet han forbeholdt sig blot som Amtmand, naar Resultatet af Raadets Diliberationer er fattet, at afgive sin særskilte Betænkning, naar Forslaget indsendes til det Kongelige Cancellies Decision, hvilken Betænkning ved næste Amtsraads møde skal blive Raadet forelagt til Eftersyn. - Efterat det da først var sat under Afstemning: om et Sygehuus, som det foreslaaede, skal søges oprettet, eller ikke, faldt Afstemningen saaledes ud, at de tilstedeværende Medlemmer af Raadet erklærede sig for det første Alternativ med samtlige Stemmer, undtagen een, nemlig Kammerraad Stadels, som yttrede, at man først burde forsøge at formaae Krigsraad Wittendorff til en yderligere Nedsættelse, end den allerede skeete og en større Udvidelse, af Localet, end den nu tilstedeværende; men at, i Tilfælde det skulde findes nødvendigt at opføre et særskilt Sygehuus, det med Hensyn til Morsøes Situation, som en O. vilde være hensigtmæssigst, at der i Nykjøbing op fortes et eget Sygehuus for Morsland, hvilket ogsaa stemmer overeens med den af Nyekjøbing Byes Repræsentanter afgivne Erklæring. Derpaa besluttede Raadet, at gjennemgaae det af Provst Michelsen indgivne Forslag Punkt for Punkt og gjøre de fornødne Forandringer, Tillæg og Vedtegninger. Da dette var skeet, besluttede Raadet, at Forslaget i sin nye Form skulde fremsendes til Communalbestyrelserne i Thisted og Nyekjøbing, for at samme, efter at være gjorte bekjendte med det, kunde yttre sig over, hvorvidt de, som foreslaaet, vilde participere for deres Vedkommende, eller ikke, ligesom Raadet, ogsaa fandt det hensigtsmæssigst, at Exemplarer af Forslaget henlagdes paa visse Steder i Amtet til Eftersyn af dem af Sogneforstanderskaberne, som ønskede, at gjøre sig bekjendte med det, hvilke Steder skulle offentligen vorde bekjendtgjorte.